Oct 19,2016
జెబ్రోనిక్స్‌ నుంచి సరికొత్త సౌండ్‌బార్‌
నవతెలంగాణ, వాణిజ్యవిభాగం: ప్రముఖ ఎలక్ట్రానిక్‌ ఉత్పత్తుల సంస్థ జెబ్రోనిక్స్‌ మరో అత్యాధునిక సౌండ్‌బార్‌ను మార్కెట్లోకి ఆవిష్కరించింది. 'వండర్‌బార్‌' పేరుతో దీనిని విపణిలోకి అందుబాటులోకి తీసుకువచ్చింది. దీని ధరను సంస్థ రూ.1616గా సంస్థ నిర్ణయించింది. సౌండ్‌ బార్‌ల డిమాండ్‌ను దృష్టిలో పెట్టుకుని దీనిని తాము మార్కెట్లోకి తీసుకొచ్చినట్టు జెబ్రోనిక్స్‌ డైరెక్టర్‌ ప్రదీప్‌ దోషి పేర్కొన్నారు. ఈ సందర్భంగా ఆయన మాట్లాడుతూ సంస్థ సుదీర్ఘమైన ఆడియో ప్రొడక్టల విభాగంలో ఇదో అణిముత్యంగా నిలుస్తుందని తెలిపారు. ఈ బార్‌ రిమోట్‌ కంట్రోలతో రావడంతో పాటు బిల్ట్‌ ఇన్‌ ఎఫ్‌ఎమ్‌ రెడియో, హెడ్‌ఫోన్‌ ఫోర్ట్‌లు, 35 ఛానల్స్‌ వరకు స్టోర్‌ చేసుకోవచ్చునని ఆయన తెలిపారు. అలాగే బ్లూటూత్‌ సౌకర్యం, స్మార్ట్‌ఫోన్‌, టాబ్లెట్‌, టీవీ నుంచి మ్యూజిక్‌ స్ట్రీమ్‌ చేయడానికి అనుమతిస్తుందని వివరించారు. జెబ్రోనిక్స్‌ నుంచి ఈ సౌండ్‌ బార్‌కు ఏడాది వారెంటీ లభిస్తుందని ఆయన పేర్కొన్నారు. ఈ ప్రొడక్టు రిటైల్‌, ఆన్‌లైన్‌ స్టోర్లలో కూడా లభ్యమవుతుందని తెలిపారు.
మీ స్నేహితులకు రికమెండ్ చెయ్యండి